ΕΝΗΜΕΡΩΤΙΚΟ ΣΗΜΕΙΩΜΑ ΕΠΙΤΡΟΠΗΣ ΟΙΚΟΓΕΝΕΙΑΚΟΥ ΔΙΚΑΙΟΥ

 ΣΧΕΤΙΚΑ ΜΕ ΠΡΟΤΑΣΗ ΚΑΝΟΝΙΣΜΟΥ

**ΘΕΜΑ**: Η Ευρωπαϊκή Επιτροπή τον Δεκέμβριο του 2022 δημοσίευσε πρόταση για Κανονισμό του Συμβουλίου που αφορά κρίσιμα ζητήματα του οικογενειακού δικαίου σχετικά με τη γονική σχέση. Το αντικείμενο της πρότασης αφορά θέματα που ανακύπτουν σε διασυνοριακές καταστάσεις: α) διεθνούς δικαιοδοσίας, β) εφαρμοστέου δικαίου, γ) αναγνώρισης αποφάσεων, δ) αποδοχής δημοσίων εγγράφων σε θέματα γονικής σχέσης. Επίσης προβλέπει την καθιέρωση ευρωπαϊκού πιστοποιητικού γονικής σχέσης.

**ΣΠΟΥΔΑΙΟΤΗΤΑ:** Η έλλειψη εναρμονισμένων ενωσιακών δικαϊκών κανόνων που αφορούν την αναγνώριση της γονικής σχέσης στα κράτη μέλη της ΕΕ δημιουργούν συχνά προβλήματα για τα δικαιώματα των παιδιών, ιδίως στις περιπτώσεις μετακόμισης ή ταξιδιού εντός της ΕΕ. Για το λόγο αυτό η Ευρωπαϊκή Επιτροπή συνέταξε τη σχετική πρόταση Κανονισμού. Η πρόταση περιλαμβάνει την αναγνώριση της γονικής σχέσης ανεξάρτητα από τον τρόπο σύλληψης ή γέννησης του τέκνου και ανεξάρτητα από το είδος της οικογένειας του τέκνου. Περιλαμβάνει επίσης την αναγνώριση της γονικής σχέσης με γονείς του ιδίου φύλλου καθώς και υιοθετημένου τέκνου.

**ΝΟΜΙΚΑ ΖΗΤΗΜΑΤΑ** : Κρίσιμα νομικά ζητήματα προς ρύθμιση είναι:

(α) τα κριτήρια τα οποία θα προσδιορίζουν τα αρμόδια δικαστήρια στις διασυνοριακές διαφορές για αναγνώριση της γονικής σχέσης, (

β) το εφαρμοστέο δίκαιο,

(γ) Η αναγνώριση αποφάσεων και δημοσίων εγγράφων που αφορούν τη γονική σχέση εκδοθέντα από κράτος μέλος και

(δ)το ευρωπαϊκό πιστοποιητικό γονικής σχέσης.

**CCBE:** Εκτός των παρατηρήσεων που υποβλήθηκαν στο αρχικό στάδιο διαβούλευσης η CCBE, μετά την δημοσίευση του σχεδίου πρότασης Κανονισμού, επεξεργάζεται τις θέσεις της στη δημοσιευθείσα πρόταση για Κανονισμό.

 **Για τον Δ.Σ.Α**

 **Δημήτριος Ε Μουστακάτος**